Az 1971-es cannes-i filmfesztiválon a "Szerelem" című filmben nyújtott színészi alakításáért a két főszereplő, Törőcsik Mari és Darvas Iván Külön dicséretben "(Mention spéciale)" részesült. Teljesítményéért a rendezőt, Makk Károlyt a Nemzetközi Katolikus Film- és Audovizuális Szervezet által adományozott OCIC-díjban "(Prix OCIC)" részesítették a rendezvényen. Az alkotás a Bo Widerberg által rendezett "Joe Hill balladája" című filmmel megosztva elnyerte a Zsűri díját "(Prix du jury)", amelyet a rendező vett át. A filmet jelölték továbbá az Arany Pálma "(Palme d’or)" díjra is, de az elismerést végül Joseph Losey "A közvetítő" című filmje kapta meg. Makk Károly a Rendezői különdíjat is megkapta a filmfesztiválon Luchino Visconti és Bo Widerberg társaságában. A filmet jelölte Magyarország az 1972-ben megrendezett 44. Oscar-díjátadóra a legjobb idegen nyelvű film kategóriájában, azonban végül nem került be az elismerés végleges jelöltjei közé.